Тамаш Макоўскі - Вікіпэдыя

# Тамаш Макоўскі

### Зьвесткі зь Вікіпэдыі — вольнай энцыкляпэдыі.

Мако́ўскі, Тама́ш (1562 або 1575 – 1630) — гравёр, рысавальшчык. (Гданьск?)

З 1600 па 1611 год на службе князя Мікалая Крыштофа Радзівіла “Сіроткі”, жыў у асноўным у Нясвіжы. Аўтар некаторых медзярытаў да кнігі Радзівіла “Пэрэгрынацыя, або паломніцтва ў Святую зямлю” (1601, Брунсберг), партрэта Мікалая Крыштофа Радзівіла, відаў радзівілаўскіх замкаў у Клецку, Нясвіжы, Коўне, Біржах, Троках. Аўтар ілюстрацый да “Гіпікі” князя Крыштофа Мікалая Дарагастайскага (Кракаў, 1603 і Познань, 1620), да панегірыка Мікалаю Крыштофу Радзівілу братоў Скарульскіх (Нясвіж, 1604), шматлікіх выяў магнацкіх гербаў. Выгравіраваў першую дакладную геаграфічную карту ВКЛ (Амстэрдам, 1613), якая з'яўляецца найбольш значнай працай Макоўскага (гэтак званая “карта Макоўскага”). Ёсць звесткі пра яе ранейшую рэдакцыю (каля 1603 году). Распаўсюджанае раней меркаванне пра ўдзел Макоўскага ў працы над картай у якасці картографа, хутчэй за ўсё, памылковае. Выканаў некалькі гравюр на сюжэты вайны Рэчы Паспалітай з Расіяй 1609 – 1618 гадоў: план Масквы, выяву прадстаўлення сенату палонных братоў Шуйскіх і г.д. Віды гарадоў Макоўскага вызначаюцца падрабязнасцю і ўяўляюць каштоўны іканаграфічны матэрыял. У творчасці Макоўскага прасочваецца ўплыў галандскіх майстроў, ёй уласцівыя некаторыя рысы маньерызма.

У Нясвіжы ўстаноўлены бюст Макоўскаму.

  Крыніца: Алесь Белы, «Энцыклапедыя гісторыі Беларусі»

## [рэдагаваць] Спасылкі

- Арыгінальны артыкул

### [рэдагаваць] Літаратура

- Jakubowski J. Tomasz Makowski, sztycharz i kartograf nieswiecki. Warszawa, 1923.
- Alexandrowicz S. Rozwoj kartografii Wielkiego Ksiestwa Litewskiego od XV do polowy XVIII w. Poznan, 1989.

Атрымана з «http://be.wikipedia.org../../../%D1%82/%D0%B0/%D0%BC/%D0%A2%D0%B0%D0%BC%D0%B0%D1%88_%D0%9C%D0%B0%D0%BA%D0%BE%D1%9E%D1%81%D0%BA%D1%96_0006.html»

Катэгорыя: Беларускія мастакі і мастачкі

##### Views

- Артыкул
- Гутаркі
- Бягучая вэрсія

##### Пошук